Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 837/11/4404	Nové Zámky, 7.8.2012
EEČ : 2-33-101-2012

U Z N E S E N I E

Trestná vec:	obvinená XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Dňa 06.08.2009 v Nových Zámkoch prevzala od XXXXX narodeného XXXXX trvale bytom XXXXX osobné motorové vozidlo značky Seat Toledo EČ: XXXXX pričom sa s ním dohodla na cene veci 3.203,-EUR, ktorú sa po zaplatení prvej splátky 300,- EUR zaviazala splácať v 36 mesačných splátkach po 80,-EUR, s tým, že  vlastníkom vozidla zostáva až do zaplatenia dohodnutej poslednej splátky XXXXX a s podmienkou, že osobné motorové  vozidlo nesmie predať a ani inak postúpiť tretej osobe, o čom dňa 06.08.2009 uzatvorili zmluvu, obvinená však uvedenú zmluvu nedodržala, nezaplatila ani jednu splátku a osobné motorové vozidlo značky Seat Toledo EČ: XXXXX postúpila v presne nezistenom čase tretej osobe, a teda si prisvojila cudziu vec, ktorá jej bola zverená, čím spôsobila poškodenému XXXXX, narodenému XXXXX, trvale bytom XXXXX škodu vo výške 980,-EUR.
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Poverený príslušník Policajného zboru Okresného riaditeľstva PZ v Nových Zámkoch, Obvodného oddelenia PZ Nové Zámky, uznesením spisovej značky ČVS: ORP-1707/NZ-NZ-2011 zo dňa 24. 11. 2011, podľa § 199 odsek 1 Trestného poriadku začal trestné stíhanie a zároveň podľa § 206 odsek 1 Trestného poriadku vzniesol obvinenie XXXXX  pre prečin sprenevery  podľa § 213 odsek 1 Trestného zákona, ktorého sa dopustil tým spôsobom, ako je uvedené vo výrokovej časti tohto uznesenia.
V predmetnej veci bola vypočutá obvinená XXXXX a zástupca poškodeného XXXXX. K veci boli ďalej zabezpečené okrem iného, tiež zmluva zo dňa 06.08.2009, upomienka - pokus o zmier zo dňa 18.03.2011, výzva na úhradu zo dňa 27.08.2009, živnostenský list sp. č. XXXXX reg. č. zo dňa 08.10.1997, evidenčná karta vozidla zo dňa 31.01.2012, odborné vyjadrenie XXXXX zo dňa 20.10.2011, výzva na vydanie vozidla zo dňa 06.03.2012, hodnotenie obvinenej z Ústavu na výkon trestu odňatia slobody Nitra - Chrenová, trestný rozkaz Okresného súdu v Komárne spisovej značky 2T/60/2009 zo dňa 24.04.2009, trestný rozkaz Okresného súdu v Komárne spisovej značky 11T/152/2009 zo dňa 08.06.2010, trestný rozkaz Okresného súdu v Komárne spisovej značky 11T/87/2010 zo dňa 28.07.2010, trestný rozkaz Okresného súdu v Komárne spisovej značky 2T/190/2010 zo dňa 11.01.2011,  odpis registra trestov obvinenej XXXXX, výpis z Ústrednej evidencie priestupkov a správa o povesti z mesta XXXXX. Z takto vykonaného dokazovania bolo zistené, že skutok sa stal tak, ako je to uvedené vo výrokovej časti tohto uznesenia, pričom obvinená XXXXX sa pri výsluchu, konanom dňa 27.01.2012 ku skutku uvedenému v uznesení o vznesení obvinenia v plnom rozsahu priznala.
 Takto vykonaným dokazovaním bolo jednoznačne zistené a preukázané, že  obvinená XXXXX dňa 06.08.2009 prevzala od XXXXX osobné motorové vozidlo značky Seat Toledo EČ: XXXXX pričom sa s ním dohodla na cene veci 3.203,-EUR, ktorú sa po zaplatení 300,-EUR zaviazala splácať v 36 mesačných splátkach po 80,-EUR, s tým, že jeho vlastníkom zostáva až do zaplatenia dohodnutej poslednej splátky XXXXX a s podmienkou, že motorové  vozidlo nesmie predať a ani inak postúpiť tretej osobe, o čom dňa 06.08.2009 uzatvorili zmluvu, obvinená však uvedenú zmluvu nedodržala a osobné motorové vozidlo značky Seat Toledo EČ: XXXXX postúpila tretej osobe, a teda si prisvojila cudziu vec, ktorá jej bola zverená, čím spôsobila poškodenému XXXXX, narodenému XXXXX, trvale bytom XXXXX škodu vo výške 980,-EUR. 
Je teda zrejmé, že obvinená si prisvojila cudziu vec, ktorá jej bola zverená a spôsobila tak na cudzom majetku malú škodu, pretože po uzatvorení  zmluvy neoprávnene previedla na tretiu osobu motorové vozidlo značky Seat Toledo EČ: XXXXX v hodnote 980,-EUR.   
Trestným rozkazom Okresného súdu v Komárne spisovej značky 11T/152/2009 zo dňa 08.06.2010, právoplatným dňa 01.07.2010, bola obvinená XXXXX odsúdená pre prečin krádeže podľa § 212 odsek 1, odsek 2 písmeno a/, písmeno c/, písmeno f/, odsek 3 písmeno b/ Trestného zákona a iné, za čo jej bo uložený úhrnný spoločný trest odňatia slobody v trvaní tri roky nepodmienečne.
Trestným rozkazom Okresného súdu v Komárne spisovej značky 2T/190/2010 zo dňa 11.01.2011 právoplatným dňa 28.01.2011, bola obvinená XXXXX odsúdená pre  prečin krádeže podľa § 212 odsek 2 písmeno f/, odsek 3 písmeno b/ Trestného zákona a prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona, za čo jej bo uložený úhrnný trest odňatia slobody v trvaní tri roky nepodmienečne.   
Páchateľovi prečinu sprenevery podľa § 213 odsek 1 Trestného zákona možno uložiť trest odňatia slobody až na dva roky. 
 Podľa § 215 odsek 2 písmeno a/ Trestného poriadku prokurátor môže zastaviť trestné stíhanie ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
Vzhľadom na to, že páchateľovi prečinu sprenevery podľa § 213 odsek 1 Trestného zákona je možné uložiť trest odňatia slobody v trvaní do dvoch rokov a obvinenej bol     trestným rozkazom Okresného súdu v Komárne spisovej značky 2T/190/2010 zo dňa 11.01.2011 právoplatným dňa 28.01.2011 uložený trest odňatia slobody v trvaní tri roky a trestným rozkazom Okresného súdu v Komárne spisovej značky 2T/190/2010 zo dňa 11.01.2011 právoplatným dňa 28.01.2011 uložený trest odňatia slobody v trvaní tri roky, bolo potrebné rozhodnúť tak, ako je uvedené vo výrokovej časti tohto uznesenia. 
Týmto rozhodnutím nie sú dotknuté práva poškodeného na náhradu škody v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Klučka
prokurátor